**ПРИЛОЖЕНИЕ № 7.2.**

**ПРОЕКТ НА ДОГОВОР ПО ОБОСОБЕНА ПОЗИЦИЯ 2**

**„Проектиране, доставка и монтаж, пускане в експлоатация и гаранционно обслужване на пожароизвестителна инсталация в Национанлния туристически информационен център /НТИЦ/, находящ се на пл. „Света Неделя” № 1”**

**Днес ....................2012г. в гр. София, се сключи настоящият договор между:**

**1/ МИНИСТЕРСТВО НА ИКОНОМИКАТА, ЕНЕРГЕТИКАТА И ТУРИЗМА /МИЕТ/, с** адрес: гр. София, ул.”Славянска” № 8, представлявано от Владимир Туджаров – главен секретар на Министерството на икономиката, енергетиката и туризма и от Елена Карапаунова – началник на отдел „Финансов” – главен счетоводител, ЕИК 130169256, наричано по-долу ВЪЗЛОЖИТЕЛ, от една страна

и

**2/** ............................................................…………………......................, със седалище и адрес на управление ........................................................…………………………………….……………………………........, с търговска регистрация ..........................................................................................................................., данъчен № .............................., БУЛСТАТ/ЕИК ......................................, банкова сметка № ..........................................................................................., при банка ........................................................................................, представлявано от .................................................................……………………………………………........…........,

ЕГН ……………….................., л.карта.................................., наричано по-долу за краткост “**ИЗПЪЛНИТЕЛ**”, от друга страна,

се сключи настоящият договор за следното:

**І. ПРЕДМЕТ НА ДОГОВОРА**

**Чл.1 (1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да изпълни срещу възнаграждение проектиране и строително-монтажни работи по самостоятелно обособената позиция 2 от обществената поръчка, а именно: **Проектиране, доставка и монтаж, пускане в експлоатация и гаранционно обслужване на пожароизвестителна инсталация в Националния туристически информационен център /НТИЦ/, находящ се на пл. „Света Неделя” №1”,** съгласно предложената оферта Приложение № 1, неразделна част от настоящия договор.

**(2)** Поръчката се изпълнява в съответствие с действащите нормативи в областта на проектирането и строителството, техническите правила и технологиите за изпълнение и съгласно клаузите на настоящия договор, условията на настоящата документация, както и съгласно представената от ИЗПЪЛНИТЕЛЯ за участие в процедурата оферта, представляващи неразделна част от този договор.

**(3)** Приемането на инвестиционния проект се извършва с подписване на приемателно–предавателен протокол, след отстраняването на забележките на Възложителя, ако има такива, и след съгласуването на проекта с ПБЗН-МВР. Изпълнителя се задължава да съгласува инвестиционния проект с ПБЗН-МВР, като поема за своя сметка таксите по съгласуване. При констатиране на забележки от страна на ПБЗН-МВР, Изпълнителя ги отстранява за своя сметка.

**(4)** Изпълнението на доставката и монтажа на ПИИ се осъществява при режим на ограничен достъп , в условията на работещ НТИЦ, при необходимост на двусменен режим, включително в почивни и празнични дни, без това да променя стойността на поръчката.

**(5)** Проектантът, като представител на Изпълнителя, упражнява авторски надзор при изпълнението на проекта, като участва при подписване на необходимите протоколи за съставяне на техническото досие за обекта.

**(6)** Изпълнителя извършва всяка година профилактика на системата в рамките на гаранционното обслужване, за което осигурява издаването на протокол за преминал тест-контрол.

**(7)** Възложителят осъществява инвеститорски контрол по време на изграждането на ПИИ по отношение на качеството и съответствието на изпълняваните видове работи с инвестиционния проект. За приемане на извършените работи, Възложителят назначава комисия с негови представители и с участието на Изпълнителя, проектанта и представител на ПБЗН-МВР. Приемането се извършва след извършване на положителна 72 /седемдесет и два/ часова проба на пожароизвестителната инсталация и издаден протокол за тест-контрол . При констатиране на недостатъци, същите се отразяват в протокола и се отстраняват от Изпълнителя в срок от 15 работни дни.

**ІІ. СРОК НА ИЗПЪЛНЕНИЕ**

**Чл.2 (1)** Срокът за изготвяне на инвестиционен проект за изграждане на пожароизвестителна инсталация и съгласуването му със съответните органи е …………………………………………………………………………… дни, считано от датата на подписване на настоящия договор.

**(2)** Срокът за изграждане на пожароизвестителната инсталация е **………………** дни , считано от датата на съгласуването на проекта с ПБЗН-МВР.

**ІІІ. ЦЕНИ И НАЧИН НА ПЛАЩАНЕ**

 **Чл.3 (1)** Възложителят се задължава да заплати на Изпълнителя обща цена в размер на ………………………. лв. (………………………………………………………), без включен ДДС, съгласно ценовата оферта на Изпълнителя, неразделна част от настоящия договор, в т.ч.:

**1.** за изготвяне на инвестиционния проект и упражняване на авторски надзор, вкл. таксите за съгласуване на проекта цена в размер на …………………………………………. (………………………………………………………………………………………………………………………) лв., без ДДС;

**2.** за изпълнение на пожароизвестителната инсталация, вкл. гаранционното обслужване в рамките на гаранционния срок, цена в размер на ………………… (……………………………………………………………………………………………………………………..)лв., без ДДС;

**(2)** Възложителят извършваплащането на договорената цена по ал. 1, както следва:

1. междинно плащане за изготвяне на инвестиционния проект, вкл. таксите за съгласуване на проекта и за упражняване на авторски надзор в размер на 20% от цената по чл. 3, ал. 1, т. 1 от договора или сума в размер на…………………….лв.,без вкл. ДДС – в срок от 10 работни дни, след подписване на приемателно-предавателния протокол, съгласно чл. 1, ал. 3 от договора и представяне на оригинална фактура.

2. окончателно плащане за изготвяне на инвестиционния проект, в размер на 80% от цената по чл. 3, ал. 1, т. 1 или сума в размер на ……………………. лв., без вкл. ДДС - в срок от 10 работни дни, след приемането на обекта, съгласно чл. 1, ал. 7 от договора и оригинална фактура.

3. авансово плащане за доставка и монтаж на ПИИ в размер на 20% от цената по чл. 3, ал. 1, т. 2 или сума в размер на …….……………..лв., без вкл. ДДС - в срок от 10 работни дни, след приемането на инвестиционния проект, съгласно чл. 1, ал. 3 от договора и представяне на оригинална фактура.

4. окончателното плащане за доставката и монтажа на ПИИ в размер на 80 % от цената по чл. 3, ал. 1, т. 2 от договора или сума в размер на ………………..……..лв., без вкл. ДДС - в срок от 10 работни дни, след издаване на протокол за проведен тест контрол на ПИИ, съгласно чл. 1, ал. 7 от договора и представяне на оригинална фактура.

**ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.4. ИЗПЪЛНИТЕЛЯТ** има право:

**1.** да получи уговорената цена в сроковете и при условията, предвидени в договора;

**2.** да получи съдействие от **ВЪЗЛОЖИТЕЛЯ** при изпълнение на задълженията си.

**Чл.5. ИЗПЪЛНИТЕЛЯТ** се задължава:

**1**. да изготви инвестиционен проект за изграждане на пожароизвестителната инсталация и съгласуването й със съответните органи;

**2.** да изпълни на свой риск, със свои материали, качествено и в срок договорените строително – монтажни работи по доставката и монтажа на ПИИ, съгласно изискванията на **ВЪЗЛОЖИТЕЛЯ,** при спазване на техническите спецификации, стандарти и действащи нормативни актове в страната за правилна и безопасна работа;

**3**. да влага само качествени материали, съответстващи на Наредбата за съществените изисквания и оценяване съответствието на строителните продукти, със съответните сертификати за произход;

**4**. да пази имуществото на **ВЪЗЛОЖИТЕЛЯ** с грижата на добър стопанин, като при евентуално нанесени щети **ИЗПЪЛНИТЕЛЯТ** ги отстранява за своя сметка;

**5**. да отстрани за своя сметка всички дефекти, проявили се в гаранционния срок;

**6**.да спазва нормите по безопасност на труда (включително представяне на план за безопасност и здраве) и противопожарната охрана; **ИЗПЪЛНИТЕЛЯТ** е длъжен преди и по време на изпълнението на поръчката да извършва всички изисквани инструктажи на работниците си, ангажирани с работите, за което да определи свой отговорен служител; в случай на трудови злополуки, последните се възмездяват от **ИЗПЪЛНИТЕЛЯ;**

**7.** Да изпълнява строително-монтажните работи подоставката и монтажа на ПИИ при режим на ограничен достъп, в условията на работещ НТИЦ, при необходимост на двусменен режим, включително в почивни и празнични дни;

**8.** в срок не по-късно от три дни преди започване на строително - монтажните работи да представи на Възложителя списък на лицата /работниците/, които ще извършват строително – монтажните работи, а при възникване на промени, да уведомява своевременно писмено **ВЪЗЛОЖИТЕЛЯ;**

**9.** да отстрани от списъка по предходната точка лице, по отношение на което е получил писмено оплакване от страна на **ВЪЗЛОЖИТЕЛЯ**. В този случай **ИЗПЪЛНИТЕЛЯТ** е длъжен да представи актуализиран списък**;**

**10**. да спазва препоръките и указанията на **ВЪЗЛОЖИТЕЛЯ**;

**11.** да не предоставя документи и информация на физически и юридически лица, относно изпълнението на поръчката, без съгласието на **ВЪЗЛОЖИТЕЛЯ**;

**12.** да извършва своевременно почистване на мястото на изпълнението, като системно извозва за своя сметка строителните и други отпадъци, резултат от строително - монтажните работи;

**13.** Да упражнява авторски надзор по време на строителството при изпълнение на проекта;

**14.** Да извършва гаранционното обслужване на ПИИ в рамките на гаранционния срок, като за извършената профилактика осигурява издаването на протокол за преминал тест-контрол.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл.6. ВЪЗЛОЖИТЕЛЯТ** има право:

1. да получи изпълнението на поръчката, съгласно уговореното в договора;

2. да упражнява чрез свои представители инвеститорски контрол върху изпълнението на договора;

3. да дава писмени и устни препоръки и указания на **ИЗПЪЛНИТЕЛЯ**, във връзка с изпълнението на договора, без това да пречи на работата на Изпълнителя и без това да е в нарушение на действащите строителни норми;

4. да прекрати едностранно договора в случаите, предвидени в чл. 14;

5. да отправи до **ИЗПЪЛНИТЕЛЯ** писмено искане за промяна на някое от лицата от списъка по чл. 5, т. 9 от договора.

**Чл.7. ВЪЗЛОЖИТЕЛЯТ** е длъжен да:

1. осигури достъп и фронт за работа на **ИЗПЪЛНИТЕЛЯ** до мястото на изпълнение на поръчката;

2. съдейства за изпълнението на договорените работи, както и за осигуряване на помещение за битови нужди и достъп до вода и ел. енергия;

3. заплати уговорената цена в сроковете и условията, предвидени в договора.

**VІ. ГАРАНЦИОНЕН СРОК**

**Чл. 8** Гаранционният срок за качеството на извършените СМР, както и за вложените материали е …………….……….. месеци и започва да тече от датата на подписване на приемо – предавателния протокол за окончателното приемане на обекта.

**Чл.9 (1) ИЗПЪЛНИТЕЛЯТ** е длъжен след получаване на писмено уведомление от **ВЪЗЛОЖИТЕЛЯ** да отстрани за своя сметка всички проявили се в гаранционния срок дефекти.

**(2)** Сроковете, начините и технологията за отстраняване на дефектите в гаранционния срок за отделните видове работи, включени в поръчката, ще се определят с подписването на двустранен протокол между Възложител и Изпълнител.

**VIІ. ОТГОВОРНОСТ И САНКЦИИ**

**Чл. 10.** При пълно неизпълнение на възложеното по чл. 1 от договора, ИЗПЪЛНИТЕЛЯТ дължи неустойка в размер на 10 % (десет процента) от цената по чл. 3, ал. 1 и връщане на авансово платените суми по чл. 3, ал. 2, т. 1 и т. 3 от настоящия договор.

**Чл. 11** **(1)**  В случаите на забава изпълнението на възложеното по чл. 1, съгласно договорените срокове в чл. 2, Изпълнителят дължи на Възложителя неустойка в размер на 0,1 % на ден върху договорената по чл. 3, ал. 1 цена, но не повече от 10 /десет/ % от същата стойност.

 **(2)** При прекратяване на договора, на основание чл. 15, ал. 3, Изпълнителят дължи на Възложителят неустойка в размер на 10% (десет процента) от цената по чл. 3, ал. 1, както и и връщане на авансово платените суми по чл. 3, ал. 2, т. 1 и т. 3.

**Чл. 12** **(1)** Изправната страна има право на обезщетение за претърпени вреди и пропуснати ползи.

**(2)** Страните по договора не дължат обезщетение за претърпени вреди и пропуснати ползи, ако те са причинени в резултат на непреодолима сила.

**(3)** Ако страната, която е следвало да изпълни свое задължение по договора, и е изпаднала в забава, тя не може да се позове на непреодолима сила.

**(4)** Страната, която не може да изпълни задължението си, поради непреодолима сила е длъжна в тридневен срок от настъпването й да уведоми другата страна в какво се състои непреодолимата сила и какви са възможните последици от нея. При неуведомяване в срок, съответната страна дължи обезщетение за вреди.

**(5)** Не е налице непреодолима сила, ако съответното събитие е вследствие на неположена грижа от страна на Изпълнителя или при полагане на дължимата грижа, то може да бъде преодоляно.

 **Чл. 13.** За вреди, причинени на лица, публично или частно имущество, при или по повод осъществяване предмета на договора, отговорност носи изцяло Изпълнителят.

**VIIІ. ПРЕКРАТЯВАНЕ И РАЗВАЛЯНЕ НА ДОГОВОРА**

**Чл. 14 (1)** Договорът се прекратява с изпълнението му.

**(2)** Настоящият договор може да бъде прекратен и по взаимно съгласие между страните, изразено в писмена форма.

**(3)** Възложителят има право едностранно да прекрати договора без предизвестие, когато Изпълнителят не изпълнява някое от задълженията си по договора или когато Изпълнителят прекъсне или забави изпълнението на предмета на договора с повече от пет дни в този случай дължи авансово платените суми .

**ІХ. ДРУГИ УСЛОВИЯ**

**Чл. 15.** Всички съобщения във връзка с този договор са валидни, ако са направени в писмена форма, включително и по факс, от посочените в договора представители на страните.

**Чл. 16** **(1)** Адресите на страните по договора са, както следва:

**1.** на Изпълнителя: ……………………………………………………………………………………………………

**2.** на Възложителя: гр. София, ул.”Славянска” № 8, централен факс: 02/ 987 2190.

**(2)** Когато някоя от страните е променила адреса си, без да уведоми за новия си адрес другата страна, съобщенията ще се считат за връчени и когато са изпратени на стария адрес.

**Чл. 17 (1)** Страните по настоящия договор ще решават споровете, възникнали в процеса на изпълнението му, по взаимно съгласие и писмени споразумения, а при непостигане на съгласие – въпросът се отнася за решаване пред компетентния съд.

**(2)** За неуредените в настоящия договор въпроси се прилагат разпоредбите на действащото българско законодателство.

**Настоящият договор се сключи в два еднообразни екземпляра - по един за всяка от страните:**

**ВЪЗЛОЖИТЕЛ: ИЗПЪЛНИТЕЛ:**

**…………………………… ………………………………**

**ВЛАДИМИР ТУДЖАРОВ**

*Главен секретар на МИЕТ*

**................................**

**ЕЛЕНА КАРАПАУНОВА**

*Главен счетоводител*